डेराबस्सी में स्वच्छ भारत अभियान फ्लॉप: बन्नी संधू
पंजाबप्रदेश कांग्रेस कमेटी के सचिव मनप्रीत बन्नी संधू ने कहा है कि बड़े ही जोश के साथ शुरू किया गया स्वच्छ भारत अभियान डेराबस्सी हलके में सार्थक नतीजे देने में नाकाम रहा है। नगर निकायों के सफाई अभियान कागज़ों तक ही सीमित रहे। ये आरोप सफाई अभियानों का जायजा लेने के बाद प्रेसवार्ता में लगाए। साथ ही स्वच्छ भारत अभियान की रिपोर्ट सांझा करने की मांग की है।
मनप्रीत बन्नी संधू ने कहा इस अभियान को लागू करने से पहले उसे मॉनिटर करने के लिए की कोई प्रणाली नहीं तैयार की गई। उन्होंने आरोप लगाया कि बलटाना में सुखना चो से प्रदूषित पानी बह रहा है जिससे इसके इर्द-गिर्द रहने वाले लोगों भारी दिक्कतें पेश रही हैं। सड़कों के किनारे कूड़े के ढेर और शौचालयों की बदतर स्थिति इस इलाके की अनदेखी की तस्वीर साफ बयां करते हैं।
उन्हांेने कहा कि लालड़ू में झरमल नाले से बेहद ही बुरी बदबू आती है। डेराबस्सी में नालों में फैक्ट्रियों से निकने वाले गंदे पानी ने हैंड पंप और ट्यूबवेल्स के भूमिगत पानी को प्रदूषित कर दिया है। मुबारिकपुर में कुछ फैक्ट्रियों ने निकलने वाला गंदा पानी डेराबस्सी और भांखरपुर के बीच बहने वाले नाले में बह रहा है और आस-पास के गांवे में रह रहे लोगों की सेहत पर बुरा असर डाल रहा है। उन्होंने बताया भांखरपुर, ईस्सापुर, प्रागपुर, बकरपुर, इब्राहमपुर, धनौनी और भोर गांवों से गुजऱने वाला नाला फैक्ट्रियों की गंदगी से प्रदूषित हो गया है।
bho_Deva hin_Deva hin_Deva hin_Deva